**IV чарәк**

**Дәрисниң номери: 29**

**Дәрисниң мавзуси:** Конституция – дөләтниң асасий қануни

1. **Мәхсити:** Бу дәристә сиз мәтинни диққәт қилип оқуп чиқип, асасий ойни ениқлаң.
2. Өтүлгән мавзуға бағлиқ бир мавзуни таллап елип, һекайә яки шеир йезип көрүң. Тилниң тәсвирий васитилиридин пайдилиниң. Пайдиланған тәсвирий васитиләрни ениқлап көрситиң.

**1-тапшурма**

Дәрисликтә 60 – бәттә берилгән мәтинни диққәт қилип оқуп чиқиң.

«Төрт җүмлә» усули арқилиқ мәтиндики асасий ойни ениқлап йезиңлар.

**Биринчи җүмлә.** «Мениң оюмчә, ...».

**Иккинчи җүмлә.** «Сәвәви мән уни ... дәп чүшәндүримән».

**Үчинчи җүмлә.** «Уни мән ... дегән фактлар, мисаллар билән дәлилләләймән».

**Ахирқи җүмлә.** «Мошуниңға бағлиқ мән ... дегән йәкүнгә кәлдим».

**2-тапшурма**

Тиниш бәлгүлирини қоюп, җүмлиләрни көчирип йезиң.

Конституция Қазақстанда истиқамәт қиливатқан барлиқ милләтләргә әркинлик билән тәң һоқуқлуқниң капалити болғанлиғини дуния әһли толуқ етирап қиливатиду. Җүмлидин нәқ әйнә шу Конституция түпәйли елимиздә миллий тилларни тәрәққий әткүзүшниң вә мәдәнийәтни қоллап қувәтләшниң дөләтлик системиси толуқ шәкиллинип, нәтиҗидарлиқ ишләватиду. Мәсилән мәмликитимиз бойичә 88 мәктәптә оқутуш уйғур өзбәк таҗик вә украин тиллирида жүргүзүливатиду 108 мәктәптә 22 милләтниң тили мустәқил пән сүпитидә оқутуливатиду 30 милләтниң тилини үгиниш бойичә 190 лингвистикилиқ мәркәз ишләватиду. 15 тилда 35 гезит вә журнал нәшир қилиниватиду вә һаказилар. Дунияда мундақ көпхиллиқтики бирлик принципи милләтләрара мунасивәтләр мәсилисидә асас қилип елинған дөләтләр санақлиқла. Әшуларниң бири бизниң мустәқил елимиз Қазақстан Җумһурийити вә униң Асасий Қануни Конституциядур.

**3-тапшурма**

Тәсвирий васитиләрни дурус қоллинип, «Конституция — дөләтниң Асасий Қануни»

мавзусида шеир яки һекайә йезип көрүң.Мавзу бойичә тәсвирий васитиләрни дурус қоллиниң.

**Әкси бағлиниш:** орунланған тапшурмини электронлуқ почта яки «WhatsApp» мобильлиқ қошумчиси арқилиқ әвәтиң.

**Түзгүчи:** №153-мәктәп-гимназияниң уйғур тили вә әдәбияти

пәни муәллими Илиева Ранигул Тлывалдиновна.

Алмута шәһәрлик Билим Башқармисиға

қарашлиқ ББЙТШИММниң қоллап – қувәтлиши

билән тәйярланди.