**IV чарәк**

**Дәрисниң номери: 32**

**Дәрисниң мавзуси: Һаят қануни**

1. Мәхсити: Бу дәристә сиз мәтинни диққәт қилип оқуп чиқип, асасий ойни ениқлаң.
2. Өтүлгән мавзуға бағлиқ бир мавзуни таллап елип, һекайә яки шеир йезип көрүң. Тилниң тәсвирий васитилиридин пайдилиниң. Пайдиланған тәсвирий васитиләрни ениқлап көрситиң.

**1-тапшурма**

Берилгән мәтинни диққәт қилип оқуп чиқиң.

Қазақ даласидики қанун системиси йәр – су, миграция, шәхсий мүлүкни ениқлаш, һәрхил чигич мәсилиләрни өз саһасиға бөлүп, хун вә әйиппул төләшниң мөлчәрини, җаза түрлирини, аилә мунасивитини, шундақла шәхсләрни һоқуқлуқ вә инсанпәрвәрликкә тәрбийиләш чарилирини өз ичигә алған.

С.З. Зиманов қазақ урпи – адәт нормилириниң алаһидиликлирини төвәндикидәк атап көрсәткән:

1. Бир қатар қаидидә феодаллиқ җәмийәтниң шәкиллинишиниң қедимий дәвирлириниң җәмийәтлик – рулиқ қурулуминиң элементлири сақланған заманда феодаллиқ мунасивәтләрниң көрүнүш тепиши;

2. Аләмгә мәшһур урпи – адәт һоқуқ системисиниң көпчилигигә қариғанда қазақ Дала қанунида «хәлиқлиқ» демократиялик институтлар билән қаидиләрниң бесим сақлиниши;

3. Қазақ Дала қануниниң тәркивидики ханлар билән тонулған бийләрниң нами билән киргүзүлгән қаидиләрниң орун елиши;


4. Қазақ Дала қанунлири бойичә чигич мәсилиләр пухралиқ, җинаий ишлар болуп бөлүнмәсниң тарихи билән сәвәплири;

5. Башқа әлләрдә қоллинидиған әркинлигидин айриш, түрмигә, зинданға қамаш, тән әзалирини яридар қилиш охшаш қәтъий җазалардин қазақ Дала қануниниң бехәвәр болуши.

Мана, мошуниң барлиғи қедимий қазақ урпи – адәт һоқуқиниң демократиялик алаһидиликлириниң көрүнүшлиригә ятиду.

**2-тапшурма.**

Мәтиндә берилгән мәлуматларни асасқа елип, һазирқи Конституция қанунлири арисидики пәриқ вә охшашлиқларни «Венн диаграммиси» арқилиқ селиштуруң.

****

**3-тапшурма**

Мәтиндики җүмлиләрдә сизиқниң (– ) немә сәвәптин қоюлғанлиғини чүшәндүрүң.

**Әкси бағлиниш:** орунланған тапшурмини электронлуқ почта яки «WhatsApp» мобильлиқ қошумчиси арқилиқ әвәтиң.

**Түзгүчи:** №153-мәктәп-гимназияниң уйғур тили вә әдәбияти

пәни муәллими Илиева Ранигул Тлывалдиновна.

Алмута шәһәрлик Билим Башқармисиға

қарашлиқ ББЙТШИММниң қоллап – қувәтлиши

билән тәйярланди.